Diari Oficial de la Generalitat Valenciana


Sumari del DOGV 2734, del 24-04-1996 (1996/838009)

ORDRE d'11 d'abril de 1996, de la Conselleria de Cultura, Educació i Ciència, per la qual es convoca concurs públic per a la concessió de deu beques d'estudi i investigació, que es duran a terme en diferents museus de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/11/(2)/dof/vci/html**

### Dades del document

Número de DOGV
:   2734

Data del DOGV
:   24-04-1996

Secció del DOGV
:   DISPOSICIONS GENERALS

Número del document
:   1996/838009


Data del document
:   11-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'11 d'abril de 1996, de la Conselleria de Cultura, Educació i Ciència, per la qual es convoca concurs públic per a la concessió de deu beques d'estudi i investigació, que es duran a terme en diferents museus de la Comunitat Valenciana.   
La Conselleria de Cultura, Educació i Ciència vol desenvolupar una línia d'actuació encaminada a la formació i el perfeccionament d'investigadors i estudiosos de fons museològics, i orientada, també, a aconseguir una major identificació dels valuosos fons artístics dels museus de la Comunitat Valenciana.  
La labor requerida de documentació dels fons dels museus de la Comunitat Valenciana necessita uns coneixements tècnics especialitzats i la comprovació d'una experiència en treballs semblants ja realitzats. Per aquest motiu, a l'efecte de seleccionar el tècnic més adequat per a un millor aprofitament dels seus coneixements i de l'experiència i formació que puga rebre als museus, fent ús de les facultats que em confereix la Llei 5/1983, de 30 de desembre, de Govern Valencià,  
ORDENE  
Primer  
Es convoca concurs públic per a la concessió de deu beques d'estudi i investigació en fons museològics, que es distribuiran de la forma següent:  
- Sis beques per a realitzar al museu Sant Pius V de València  
- Una beca per a realitzar al Museu de Belles Arts de Castelló de la Plana  
- Una beca per a realitzar al Museu Catedralici de Segorbe  
- Una beca per a realitzar al Museu de Belles Arts d'Alacant  
- Una beca per a realitzar al Museu d'Art Contemporani d'Elx  
Cada participant podrà optar per la realització de la beca en un sol d'aquests museus.  
I, així mateix, s'aproven les bases per les quals es regeix aquesta convocatòria i els models d'instància, inclosos com a annexos I i II d'aquesta ordre.  
Segon  
L'import total d'aquestes beques és de dotze milions (58.161.900) de pessetes, pagadores a càrrec de la partida pressupostària 27.01.053.19.1, codi de línia 4.05, del pressupost de la Generalitat Valenciana per a 1996.  
DISPOSICIONS FINALS  
Primera  
Es delega en la directora general de Museus y Belles Arts la facultat de concedir aquestes beques y se l'autoritza perquè dicte les resolucions necessàries per al desplegament y l'execució d'aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se recurs contenciós administratiu, d'acord amb el que disposa l'article 58 de la Llei Reguladora de la Jurisdicció Contenciosa Administrativa de 27 de desembre de 1956, dins del termini de dos mesos a comptar des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, Educació i Ciència, de conformitat amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 11 d'abril de 1996  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I  
Bases per a la concessió de deu beques d'estudi i investigació dels fons museològics, que es realitzaran als museus esmentats en el punt primer d'aquesta ordre.  
Primera. Objecte  
Las beques s'atorguen a fi de facilitar als professionals de la investigació, estudi i documentació de fons museològics que complisquen els requisits indicats més avall l'aprenentatge de noves tècniques i criteris, així com de donar-los la possibilitat de participar amb els equips tècnics dels distints museus.  
Segona. Dotació econòmica  
La dotació de cada beca serà d'un milió dues-centes mil (1.200.000) pessetes, que es pagaran en vuit mensualitats de cent cinquanta mil pessetes cada una, a partir de la concessió i amb el lliurament previ d'un certificat d'aprofitament expedit pel director o pel tècnic superior del museu corresponent.  
Tercera. Requisits dels aspirants  
Las beques objecte d'aquesta convocatòria s'adjudicaran mitjançant concurs entre els diversos aspirants que complisquen els requisits següents i els acrediten documentalment:  
1) Tenir la nacionalitat espanyola i residir en l'àmbit de la Comunitat Valenciana.  
2) Els aspirants a les beques d'estudi i investigació de fons museològics objecte d'aquesta convocatòria hauran de ser llicenciats en Geografia i Història, especialitat d'Història de l'Art, o diplomats en Biblioteconomia i Documentació.  
3) No haver accedit amb anterioritat a aquest tipus de beca.  
Quarta. Sol·licituds  
1) Les sol·licituds, que es formalitzaran segons el model de l'annex II, podran presentar-se en el termini de vint dies a partir de l'endemà de la publicació d'aquesta convocatòria en el Diari Oficial de la Generalitat Valenciana.  
2) Les sol·licituds, dirigides a la Conselleria de Cultura, Educació i Ciència, podran presentar-se en el Registre General d'aquesta Conselleria, en les direccions territorials de València, Castelló i Alacant, o en els centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Aquestes sol·licituds hauran d'incloure:  
a) Instància en què figuraran les dades següents: nom i cognoms, DNI, adreça completa, telèfon de contacte, constància de les circumstàncies fixades en la base tercera i l'acceptació de totes les condiciones establertes en aquestes bases, i una relació de la documentació que s'hi s'adjunta.  
b) Fotocòpia compulsada de la titulació acadèmica.  
c) Fotocòpia compulsada de l'expedient acadèmic.  
d) Currículum del sol·licitant.  
e) Memòria d'algun treball d'estudi i investigació en sistemes de documentació de fons museològics o de projectes museogràfics realitzat per l'aspirant.  
f) Els treballs adduïts en el currículum es documentaran a través d'un certificat del propietari o de l'empresa per als quals s'haja treballat.  
g) Les sol·licituds o beques que s'hagen sol·licitat o que hagen estat atorgades per altres administracions, ens públics o privats.  
h) Així mateix, s'haurà d'indicar el museu pel qual s'opta a la realització de la beca.  
3) Si la sol·licitud no compleix totes les dades exigides o falta documentació acreditativa, es requerirà l'interessat perquè en el termini de deu dies corregisca la falta o aporte els documents preceptius, amb la indicació que si no ho fa, es considerarà que ha desistit de la petició, i aquesta s'arxivarà sense més tràmit.  
Cinquena. Mèrits i proves pràctiques avaluables en el concurs  
Les condicions de mèrits, que hauran de presentar-se degudament justificades, les proves pràctiques avaluables per la comissió qualificadora i les puntuacions a atorgar són les següents:  
1) Mèrits avaluables: altres títols (doctorat); expedient acadèmic (matrícules); cursos de biblioteconomia i documentació; altres beques; experiència en treballs de catalogació, inventari i documentació dels fons artístics d'un museu; publicacions sobre aquests aspectes que puguen al·legar-se documentalment, es valoraran de 0 a 6 punts. Aquest apartat de mèrits serà eliminatori per als qui no arriben als tres punts.  
2) Realització d'una prova teòrica, determinada per la comissió, consistent a comprovar els coneixements sobre història de l'art valencià, i una segona prova pràctica catalogràfica, que s'avaluarà entre 0 i 10 punts. La prova teòrica serà eliminatòria si la comissió comprova la inexperiència de l'aspirant.  
Sisena. Resolució de la convocatòria  
Per a la valoració dels mèrits i de les proves que realitzen els sol·licitants es constituirà una Comissió Qualificadora integrada per:  
- Presidenta: la directora general de Museus i Belles Arts  
- El cap del Servei de Conservació i Restauració  
- El cap del Servei d'Investigació i Promoció  
- El director del museu Sant Pius V de València  
- El tècnic d'investigació del Servei d'Investigació i Promoció, que actuarà com a secretari, amb veu i sense vot, designat per la Direcció General de Museus i Belles Arts.  
Es faculta la Comissió Qualificadora per a realitzar, a través dels seus membres o de l'assessorament d'altres tècnics, totes les comprovacions necessàries per a qualificar millor els mèrits adduïts i els treballs o proves que s'efectuen, i fer un seguiment periòdic del treball realitzat durant la beca. La Comissió podrà tenir tants assessors com considere convenient.  
Finalitzada la valoració dels mèrits i les proves avaluables corresponents a cada expedient, la comissió qualificadora elevarà l'acta del concurs amb la proposta d'adjudicació a la Direcció General de Museus i Belles Arts, perquè la directora general adjudique les beques.  
Si en el termini de tres mesos comptadors des del dia en què finalitze el termini de presentació de sol·licituds no s'aprova la resolució corresponent a aquesta convocatòria, es considerarà que totes les peticions presentades queden desestimades.  
Així mateix, la comissió qualificadora podrà formular proposta en el sentit que siga declarada no adjudicada si, segons el seu parer, no hi ha concursants amb mèrits suficients per a merèixer l'adjudicació o no han superat les proves pràctiques.  
Setena. Incompatibilitat de la beca  
La beca serà incompatible amb la realització de treballs o estudis que dificulten el compliment de la finalitat proposta i/o la possessió d'altres beques o ajudes semblants.  
Vuitena. Obligacions del becari  
Tindrà la consideració de beneficiari de la beca el destinatari dels fons públics que haja de realitzar l'activitat que ha fonamentat l'atorgament o que es trobe en la situació que en legitima la concessió.  
Les obligacions del becari o beneficiari consistiran en:  
a) L'ampliació i el perfeccionament dels seus coneixements en la matèria, mitjançant la col·laboració amb el personal tècnic del museu en els treballs específics que la direcció del centre li encomane; per aquest motiu haurà de romandre als locals del centre, i realitzar l'horari que establisca la Direcció General de Museus i Belles Arts.  
b) La submissió a les actuacions de control financer que corresponen a la Intervenció General, en relació amb la beca concedida.  
c) Comunicar a l'entitat concedent l'obtenció d'altres beques, subvencions o ajudes per a la mateixa finalitat, procedents de qualssevol administracions o ens públics.  
d) Acreditar en el termini màxim de deu dies, comptats des de l'endemà de la notificació de la concessió, que es troben al corrent de les seues obligacions tributàries i davant la Seguretat Social, d'acord amb el que estableix l'Ordre de 7 de gener de 1991 de la Conselleria d'Economia i Hisenda (DOGV 05.02.91), referida als dotze mesos anteriors a la data de sol·licitud de la beca.  
Novena. Resultats científics  
Els resultats científics derivats dels treballs que el becari realitze quedaran en propietat de la Conselleria de Cultura, Educació i Ciència, i no podran ser utilitzats pel becari sense l'autorització corresponent.  
Deu. Pròrroga.  
Una vegada finalitzat el període de treball, i d'acord amb el rendiment del becari, el director o tècnic superior del museu corresponent elaborarà un informe sobre l'aprofitament de la beca i l'interès de prorrogar-la, que serà comprovat i valorat per la comissió qualificadora, la qual assumint-lo, elevarà proposta a la directora general de Museus i Belles Arts, que resoldrà la pròrroga de la beca, per delegació del conseller de Cultura, Educació i Ciència, fins un total de divuit mesos des de la concessió, condicionada a l'existència de crèdit pressupostari, i sobre la dotació d'aquesta.  
Onze. Naturalesa de les beques  
Aquestes beques són d'estudi i investigació de fons museològics juntament amb els tècnics especialistes dels distints museus.  
El fet d'haver accedit a una beca no estableix cap tipus de relació laboral amb la Conselleria de Cultura, Educació i Ciència, ni amb el museu amb el qual es duga terme la beca, ni suposa cap compromís per a la incorporació posterior del becari a la plantilla d'aquest centre.  
Dotze. Contravencions i disposicions subsegüents  
La Conselleria de Cultura, Educació i Ciència podrà deixar sense efecte, a proposta de la Comissió Qualificadora, qualsevol de les beques concedides, després de l'audiència prèvia amb l'interessat, quan el beneficiari incórrega en alguna de les següents causes:  
a) No realitzar l'activitat que motiva la concessió.  
b) Deixar de complir els requisits exigits.  
c) Incomplir, sense causa que ho justifique, les condiciones establertes en aquesta convocatòria.  
Tretze  
Tota alteració de les condiciones tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
Catorze  
Serà procedent el reintegrament de les quantitats percebudes i l'exigència de l'interès de demora des del moment del pagament de la beca en els casos següents:  
a) Obtenir la beca sense posseir les condiciones requerides.  
b) Incompliment de la finalitat per a la qual ha sigut concedida la beca.  
c) Incompliment de les condiciones imposades al beneficiari amb motiu de la concessió de la beca.  
ANNEX II  
Sol·licitud de participació en el concurs públic per a la concessió de deu beques d'estudi i investigació de fons museològics en distints museus de la Comunitat Valenciana.  
1. Dades del sol·licitant  
Nom i cognoms ...  
Adreça ...  
Localitat ... Codi postal ... Telèfon ...  
NIF ...  
En representació de ...  
2. Requisits que compleix el sol·licitant i acredita documentalment  
- Posseir la nacionalitat espanyola  
- Residir en l'àmbit de la Comunitat Valenciana  
- Titulat Superior en ..., especialitat ..., per la Universitat ...  
- Diplomat en Biblioteconomia i Documentació per la Universitat de ...  
- Posseir experiència en treballs de catalogació, inventari i documentació dels fons d'un museu, de la qual s'adjunta el corresponent certificat.  
- No haver obtingut amb anterioritat aquest tipus de beques en algun dels museus de la convocatòria.  
3. Acceptació de les bases de la convocatòria  
El sol·licitant coneix les bases d'aquesta convocatòria de concurs públic per a la concessió de deu beques d'estudi i investigació dels fons museològics, i accepta totes les condicions establertes.  
4. Mèrits avaluables que concorren en el sol·licitant, dels quals adjunta justificació adequada  
- Altres títols (doctorat)  
- Expedient acadèmic (matrícules)  
- Cursos de Biblioteconomia i Documentació  
- Altres beques  
- Experiència en treballs de catalogació, inventari i documentació dels fons artístics d'un museu  
- Publicacions sobre la matèria objecte de la convocatòria  
5. Museu pel qual s'opta a la realització de la beca  
- Museu de Belles Arts de Castelló de la Plana  
- Museu Catedralici de Segorbe  
- Museu de Belles Arts d'Alacant  
- Museu d'Art Contemporani d'Elx  
6. Documentació que s'adjunta  
- Fotocòpia compulsada de la titulació acadèmica.  
- Fotocòpia compulsada de l'expedient acadèmic.  
- Currículum del sol·licitant.  
- Memòria d'algun treball de catalogació, inventari i documentació dels fons artístics d'un museu realitzat per l'aspirant.  
- Els treballs adduïts en el currículum es documentaran mitjançant un certificat del propietari o de l'empresa per als quals s'haja treballat.  
- Les sol·licituds o beques que haja sol·licitat o que li hagen sigut atorgades per altres administracions i ens públics o privats.  
6. Petició  
Sol·licita ser admès al concurs públic per a la concessió de deu beques d'estudi i investigació de fons museològics.  
..., a ... de ...de 1996  
(firma)  
CONSELLERIA DE CULTURA, EDUCACIó I CIèNCIA   
DE LA GENERALITAT VALENCIANA


Còpia Permalink ELI